ગુજરાતી ચલચિત્રોને પ્રોત્સાહન આપવા રાજ્ય સરકાર છેક ઓકટોબર ૨૦૧૫થી મથામણ કરતી હતી. જે માટે પ્રારંભમાં ડ્રાફટ પોલિસી પણ તૈયાર કરાઈ હતી. જો કે હવે રાજ્ય સરકાર દ્વારા આ ડ્રાફટ પોલિસીને અંતિમરૂપ આપી દેવાયું છે. સૂત્રોના જણાવ્યા મુજબ, આવતીકાલે નીતીન પટેલ ગુજરાતી ચલચિત્રોના નિર્માણ માટે રૂ. ૫૦ લાખ સુધીની આર્થિક સહાય આપવાની જાહેરાત કરી શકે છે. તમામ મલ્ટીપ્લેકસ થિયેટરને બપોરના ત્રણથી રાતના દશ વાગ્યા સુધીના પ્રાઈમ ટાઈમમાં ઓછામાં ઓછી એક ગુજરાતી ચલચિત્ર દર્શાવવાની ફરજ પણ પડાશે. આ માટે મલ્ટીપ્લેકસ થિયેટરને પ્રતિ ટિકિટ રૂ. બેની સહાયતા અપાશે.